Heinrich Girgensohn

Heinrich Otto Reinhold Girgensohn (19. november 1825 Valmiera, Liivimaa –  26. oktoober 1888 Riia, Liivimaa), oli Liivimaa kindralsuperintendent aastail 1881–1888.

Heinrich Girgensohn sündis 1825. aastal Valmieras, Apekalnsi kihelkonnakoguduse pastori Otto Girgensohni (1796–1869) peres. 

Oli koduõppel ja seejärel õppis Riia kubermangugümnaasiumis ning 1845–1849 Tartu ülikooli usuteaduskonnas. Tegutses seejärel koduõpetajana Eestimaal. 

Aastatel 1851–1854 oli ta diakonpastor Pärnu Nikolai koguduses ja ka õpetaja Pärnu linna tütarlastekoolis. 

Aastatel 1854–1881 oli ta Pärnu Nikolai koguduse ülempastor ja 1872–1881 Liivimaa konsistooriumi vaimulik assessor.  Aastatel 1881–1888  Liivimaa konsistooriumiringkonna konsistooriumi kindralsuperintendent ja viitsepresident.

 Viited 

Heinrich
Kategooria:Baltisaksa vaimulikud
Kategooria:Tartu Ülikooli usuteaduskonna vilistlased
Kategooria:Liivimaa kindralsuperintendendid
Kategooria:Pärnu Nikolai koguduse vaimulikud
Kategooria:Sündinud 1825
Kategooria:Surnud 1888